Balsvoji viksva

Balsvoji viksva (Carex pallescens) – viksvuolinių šeimos augalų rūšis. Paplitusi Europoje, Kaukaze, Vakarų Sibire, Kazachstane, Irane, Mažojoje Azijoje, Levante, Šiaurės Amerikoje (Kvebeke, Naujojoje Anglijoje, Niufaundlande ir kt.). Carex pallescens L. Plants of the World Online. Board of Trustees of the Royal Botanic Gardens, Kew. 2017.

Aukštis 0,2–0,5 m. Lapai gelsvai žali, 2–3 mm pločio, apaugę retais plaukeliais. Žiedynlapis ilgesnis už žiedyną, jo pamatas skersai raukšlėtas. Pažiedės balsvos ar žalsvai gelsvos, viršutinė dalis blakstienota. Augalai be palaipų. Daugiametė, žydi gegužės–birželio mėnesiais.

Auga šviesiuose miškuose, miško aikštelėse, pamiškėse, krūmuose, rečiau pievose, ganyklose. Lietuvoje gana dažna.

 Šaltiniai 

Kategorija:Viksvos